Ego Odo, filius Hugonis, ducis Burgundie, concessi abbati et monachis S. Martini donationes hominum, nemorum, terrarum, reddituum quas pater meus eidem loco contulerat. Qui cum res monachorum dicti loci ad posse meum ubique servare deberem, speciali in salvamento et conductu suscepi et suscipio boves eorum, vaccas et nutrimenta, equos et asinos, hos scilicet quos ad proprios usus et ad negotia sua sibi abbas et monachi retinent, ita quidem quod nulla occasione nec etiam propter debita ipsius ecclesie, nisi abbas speciale factum ex eis fecerit, per me vel aliquem hominum meorum vel amicorum ex iis animalibus que dixi auferatur quicquid vel rapiatur ....... dicti abbas vel monachi coram me vel coram viario meo de iis que debuerint justitie stare voluerint ........ Actum est Edue in domo viarii, anno MCXCI. Reynaldus viarius Edue. Girardus portarius. Theobaudus cellerarius. Hernaldus palmarius. Stephanus de Edua. Jacobus frater Reynaldi viarii Edue.